கேள்வி: இருபுளோரோசிலேன் - பண்புகள் பற்றி நீங்கள் என்ன அறிந்துள்ளீர்கள்?
பதில்: இருபுளோரோசிலேனின் கொதிநிலை −77.8 °செல்சியசு ஆகும். இதன் உறைநிலை −122 °செல்சியசு வெப்பநிலையாகும். இவ்வாயு ஒரு நிறமற்ற வாயுவாகும். சிலிக்கான் புளோரின் பிணைப்புகளுக்கு இடையேயான பிணைப்பு இடைவெளி 1.358 Å ஆக உள்ளது. புளோரோசிலேனில் உள்ள பிணைப்பு இடைவெளியைவிட இது அதிகமாகும். ஆனால் முப்புளோரோசிலேனில் உள்ள பிணைப்பு இடைவெளியைக் காட்டிலும் இது குறைவாகும்.
கேள்வி: இருபுளோரோசிலேன் - வினைகள் பற்றி தகவல் சொல்.
பதில்: இருபுளோரோசிலேன் வாயுவில் மின்னோட்டம் செலுத்தும்போது ஐதரசன் அணுக்கள் முன்னுரிமையாக அகற்றப்படுகின்றன. ஐதரசனுடன் சேர்ந்து டெட்ராபுளோரோடைசிலேன் (SiHF2SiHF2) உருவாகிறது. :2 SiH2F2 → SiHF2SiHF2+ H2 உயர்ந்த வெப்பநிலையில், இருபுளோரோசிலேன் விகிதவியலல்லா முறையில் ஐதரசன் மற்றும் புளோரின் அணுக்கள் பரிமாறப்பட்டு முப்புளோரோசிலேனும் புளோரோசிலேனும் உருவாகின்றன.
கேள்வி: இருபுளோரோசிலேன் - பயன் என்பது என்ன?
பதில்: இருபுளோரோசிலேன் பல் துவாரங்களைத் தடுப்பதற்காக பல் மருத்துவத்தில் பயன்படுத்தப்படுகிறது. சிலிக்கான் நைட்ரைடு படலங்களை படிய வைப்பதற்கு வேதி ஆவிப் படிவு முறையிலும் பயன்படுத்தப்படுகிறது.